钦定古今图书集成/理学汇编/文学典/第241卷 > 《送康洽入京进乐府歌》李颀
## 钦定古今图书集成/理学汇编/文学典/第241卷 > 《送康洽入京进乐府歌》李颀

识子十年何不遇，只爱欢游两京路。朝吟左氏《娇女
篇》，夜诵相如《美人赋》。长安春物旧相宜，小苑蒲萄花
满枝。柳色偏浓九华殿，莺声醉杀五陵儿。曳裾此夜
从何所，中贵由来尽相许。白袂春衫仙吏赠，乌皮隐
几台郎与。新诗乐府唱堪愁，御妓应传𫛛鹊楼。西上
虽因长公子，终须一见曲陵侯。